ΨΗΦΙΣΜΑ ΤΟΥ ΣΥΜΒΟΥΛΙΟΥ της 24ης Οκτωβρίου 1994 σχετικά με τις οδικές εμπορευματικές μεταφορές στην εσωτερική αγορά (94/C 309/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΣΗΜΕΙΩΝΕΙ ΜΕ ΙΚΑΝΟΠΟΙΗΣΗ την έκθεση με τίτλο "Οι οδικές εμπορευματικές μεταφορές στην εναιαία ευρωπαϊκή αγορά", την οποία υπέβαλε τον Ιούλιο του 1994 η εξεταστική επιτροπή που συγκροτήθηκε από την Επιτροπή,

ΣΗΜΕΙΩΝΕΙ ότι ενώ η έκθεση αναγνωρίζει τον αυξανόμενο κυρίαρχο και ζωτικό ρόλο που παίζουν οι οδικές μεταφορές εμπορευμάτων για τον τομέα της βιομηχανίας και του λιανικού εμπορίου, εντοπίζει συνάμα ορισμένα προβλήματα προσαρμογής που η ανάπτυξη των εν λόγω μεταφορών στα πλαίσια της εσωτερικής αγοράς έχει δημιουργήσει τα τελευταία χρόνια για τον ίδιο τον κλάδο των οδικών μεταφορών καθώς και για το κοινωνικό σύνολο, λόγω ακατάλληλης εφαρμογής των υπαρχόντον κανόνων-

ΣΗΜΕΙΩΝΕΙ ότι η σφαιρική ανάλυση των προβλημάτων και οι λύσεις που προτείνονται στην έκθεση, ιδίως στο θέμα της διαρκούς εξασφάλισης του ανταγωνισμού, της ασφάλειας και της προστασίας του περιβάλλοντος είναι θετικές,

ΣΥΜΦΩΝΕΙ:

- ότι θα πρέπει να συνεχιστεί η ολοκλήρωση της εσωτερικής αγοράς στον τομέα των οδικών μεταφορών εμπορευμάτων, ιδίως, όσον αφορά την εξάλειψη των ποσοτικών περιορισμών της πρόσβασης στην αγορά και των υποχρεωτικών τιμών,

- ότι η φιλελευθεροποίηση της εσωτερικής αγοράς επιβάλλει την εναρμόνιση των συνθηκών ουσιώδους σημασίας για τον θεμιτό ανταγωνισμό και την κατά το μάλλον ή ήττον ομοιόμορφη εφαρμογή και επιβολή τους. Εν προκειμένω πρέπει να εξασφαλιστεί η τήρηση της αρχής της επικουρικότητας,

ΣΗΜΕΙΩΝΕΙ τα συμπεράσματα για τις κρατικές ενισχύσεις της προαναφερόμενης έκθεσης,

ΤΟΝΙΖΕΙ ότι για να εξασφαλιστεί θεμιτός ανταγωνισμός μεταξύ των διάφορων μεταφορικών μέσων καθώς και μέσα στον ίδιο τομέα των οδικών μεταφορών, είναι επιθυμητό να υπάρξει μεσοπρόθεσμα εξέλιξη προς το να καταλογίζεται κατά το δυνατόν σε όλα τα μεταφορικά μέσα το κόστος που προξενούν, βάσει της αρχής της εδαφικότητας.

ΥΠΟΓΡΑΜΜΙΖΕΙ τη σπουδαιότητα της συνεπούς και ομοιόμορφης εφαρμογής και τήρησης όλων των ρυθμίσεων στον τομέα των οδικών εμπορευματικών μεταφορών, συμπεριλαμβανομένων των σχετικών με την ασφάλεια, το περιβάλλον και τις κοινωνικές συνθήκες και ενδεχομένως τον εκσυγχρονισμό και την απλούστευσή τους,

ΚΡΙΝΕΙ ότι είναι σκόπιμο να εφαρμοστούν με αυστηρότητα - για τη σταθεροποίηση του κλάδου των οδικών μεταφορών εμπορευμάτων και την προστασία του κοινωνικού συνόλου - οι προϋποθέσεις πρόσβασης στο επάγγελμα, ώστε να επιτευχθεί ικανοποιητικό ποιοτικό επίπεδο μέσα στην Ευρωπαϊκή Ένωση, χωρίς όμως μ' αυτό να δημιουργηθούν αυθαίρετοι περιορισμοί της πρόσβασης στην αγορά,

ΚΑΛΕΙ ΤΗΝ ΕΠΙΤΡΟΠΗ,

- λαμβανομένου υπόψη του μεγάλου αριθμού μέτρων που πρέπει να ληφθούν στους διάφορους τομείς, να προβεί σε συγκριτική μελέτη των προϋποθέσεων που έχουν καθορισθεί στα διάφορα κράτη μέλη- σε αυτή τη μελέτη θα πρέπει ειδικότερα:

- να αναλυθούν οι απαιτήσεις όσον αφορά την επαγγελματική επάρκεια προκειμένου να ληφθεί υπόψη, κατά την κατάρτιση και κατά τις εξετάσεις, η εξέλιξη της διαχείρισης των σύγχρονων επιχειρήσεων μεταφορών,

- να αναλυθούν οι ελάχιστες απαιτήσεις οικονομικής επιφάνειας προκειμένου να διαπιστωθεί εάν εξακολουθούν να είναι οι αρμόζουσες,

- να μελετήσει, σύμφωνα με το ψήφισμα του Συμβουλίου της 16ης Ιουνίου 1994 (1) τρόπους βελτίωσης της συνεργασίας μεταξύ διοικητικών αρχών, ώστε να εντοπίζονται και να διώκονται αποτελεσματικότερα οι παραβάσεις των κοινωνικών ρυθμίσεων,

- να συντάξει έκθεση με θέμα τις ισχύουσες στα κράτη μέλη διατάξεις σχετικά με την κατάρτιση των οδηγιών βαρέων οχημάτων συμπεριλαμβανομένων των οδηγών οχημάτων που μεταφέρουν επικίνδυνες ύλες και να διατυπώσει ενδεχομένως προτάσεις για την υποχρεωτική αρχική κατάρτιση και την συνεχή και κατάλληλη επιμόρφωσή τους,

- να υποβάλει σύντομα την πρόταση που εξήγγειλε όσον αφορά την χρηματοδοτική μίσθωση (λήζινγκ) και τη μίσθωση επαγγελματικών οχημάτων,

ΚΑΛΕΙ τα κράτη μέλη να κάμουν και από την πλευρά τους ό,τι μπορούν - χρησιμοποιώντας μεταξύ άλλων τις πιο σύγχρονες τεχνικές μεθόδους - για να εμποδίζουν τις παραβάσεις των διατάξεων που διέπουν τις οδικές εμπορευματικές μεταφορές,

ΔΗΛΩΝΕΙ ΤΗΝ ΠΡΟΘΕΣΗ ΤΟΥ

- να αναπτύξει σταδιακά τις σχέσεις στον τομέα των μεταφορών μεταξύ της Ευρωπαϊκής Κοινότητας και των τρίτων χωρών, εφόσον επιτευχθεί προηγουμένως κατάλληλο επίπεδο εναρμόνισης των όρων ανταγωνισμού μεταξύ των ενδιαφερομένων μερών,

- ν' αρχίσει χωρίς καθυστέρηση των εξέταση πρότασης της Επιτροπής (2) για την τροποποίηση του κανονισμού (ΕΟΚ) αριθ. 3821/85 (3) και της οδηγίας 88/599/ΕΟΚ του Συμβουλίου της 23ης Νοεμβρίου 1988 σχετικά με τυποποιημένες διαδικασίες ελέγχου για την εφαρμογή του κανονισμού (ΕΟΚ) αριθ. 3820/85 γισ την εναρμόνιση ορισμένων κοινωνικών διατάξεων στον τομέα των οδικών μεταφορών και του κανονισμού (ΕΟΚ) αριθ. 3821/85 σχετικά με τη συσκευή ελέγχου στον τομέα των οδικών μεταφορών (4) και να αποφασίσει σχετικά με αυτήν την πρόταση το ταχύτερο δυνατόν,

ΣΗΜΕΙΩΝΕΙ ότι, η Επιτροπή έχει την πρόθεση να δώσει συνέχεια στην ανακοίνωση της 20ής Μαρτίου 1992 σχετικά με την εισαγωγή άλλου χρόνου εκτός του χρόνου οδήγησης στον κανονισμό (ΕΟΚ) αριθ. 3820/85 (5), και αριθ. 3821/85 που αφορούν, μεταξύ άλλων, τον χρόνο οδήγησης και το χρόνο ανάπαυσης που εφαρμόζονται στις οδικές μεταφορές, και ότι θα μπορούσε να υποβάλει, ενδεχομένως, κατάλληλες προτάσεις,

Λουξεμβούργο, 24 Οκτωβρίου 1994.

Για το Συμβούλιο

Ο Αντιπρόεδρος

J. BORCHERT

(1) ΕΕ αριθ. C 179 της 1. 7. 1994, σ. 1.

(2) ΕΕ αριθ. C 243 της 31. 8. 1994, σ. 8.

(3) ΕΕ αριθ. L 370 της 31. 12. 1985, σ. 8. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3688/92 (ΕΕ αριθ. L 374 της 22. 12. 1992, σ. 12).

(4) ΕΕ αριθ. L 325 της 29. 11. 1988, σ. 55. Οδηγία όπως τροποποιήθηκε από το πρωτόκολλο για την προσαρμογή της συμφωνίας ΕΟΧ (ΕΕ αριθ. L 1 της 3. 1. 1994, σ. 572).

(5) ΕΕ αριθ. L 370 της 31. 12. 1985. Κανονισμός όπως τροποποιήθηκε από το πρωτόκολλο για την προσαρμογή της συμφωνίας ΕΟΧ (ΕΕ αριθ. L 1 της 3. 1. 1994, σ. 572).